JMT เตรียมออกหุ้นกู้ไม่เกิน 5 พันลบ.ใช้ชำระคืนหนี้-เงินทุนหมุนเวียนธุรกิจ
JMT เตรียมออกหุ้นกู้ไม่เกิน 5 พันลบ.ใช้ชำระคืนหนี้-เงินทุนหมุนเวียนธุรกิจ รู้ผลออกหุ้นกู้ได้หรือไม่ 6 พ.ย.นี้ 
4 ต.ค. 2560

บริษัท เจเอ็มที เน็ทเวอร์ค เซอร์วิสเซ็ส จำกัด (มหาชน) หรือ JMT  เปิดเผยว่า บริษัทแจ้งว่าที่ประชุมคณะกรรมการบริษัทเมื่อวานนี้ (3 ต.ค.) อนุมัติให้บริษัทออกหุ้นกู้ไม่เกิน 5 พันล้านบาท ซึ่งไม่รวมวงเงินหุ้นกู้ไม่เกิน 2 พันล้านบาท ที่ได้รับอนุมัติจากที่ประชุมสามัญผู้ถือหุ้นประจำปี 2558
โดยหุ้นกู้ที่จะออกใหม่นี้ การกำหนดอายุและอัตราดอกเบี้ย ขึ้นอยู่กับสภาวะตลาดในขณะที่ออกและเสนอขายหุ้นกู้ในแต่ละครั้ง มีวัตถุประสงค์เพื่อนำเงินไปชำระคืนหนี้คงค้าง หรือใช้เป็นเงินทุนหนุนเวียน รวมทั้งรองรับการขยายธุรกิจ
ทั้งนี้ กำหนดประชุมวิสามัญผู้ถือหุ้น ครั้งที่ 1/2560 ในวันที่ 6 พ.ย. เพื่อพิจารณาอนุมัติการออกและเสนอขายหุ้นกู้ดังกล่าวต่อไป